KOMMISSIONENS FORORDNING (EF) Nr. 1118/97 af 19. juni 1997 om fastsættelse for produktionsåret 1996/97 af den faktiske produktion af ikke-egreneret bomuld, samt det beløb, hvormed målprisen nedsættes

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Grækenlands tiltrædelse, særlig protokol nr. 4 om bomuld, senest ændret ved Rådets forordning (EF) nr. 1553/95 (1),

under henvisning til Rådets forordning (EØF) nr. 1964/87 af 2. juli 1987 om tilpasning af den støtteordning for bomuld, der er indført ved protokol nr. 4 knyttet til akten vedrørende Grækenlands tiltrædelse (2), senest ændret ved forordning (EF) nr. 1553/95, særlig artikel 2, stk. 3 og 4,

under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81 (3), ændret ved forordning (EF) nr. 1584/96 (4), særlig artikel 9, og

ud fra følgende betragtninger:

I artikel 9 i forordning (EF) nr. 1554/95 er det fastsat, at den faktiske produktion i hvert produktionsår bestemmes en gang om året, idet der bl.a. tages hensyn til de mængder, for hvilke der er ansøgt om støtte; anvendelsen af dette kriterium fører for produktionsåret 1996/97 til ansættelse af den faktiske produktion på nedennævnte niveau;

i artikel 2, stk. 3, i forordning (EØF) nr. 1964/87 er det fastsat, at såfremt den faktiske produktion, der er fastsat for Grækenland og Spanien, overskrider den maksimale garantimængde, nedsættes målprisen i hver medlemsstat, hvor produktionen overstiger den nationale garantimængde; beregningen af den nævnte nedsættelse varierer efter, om der kan konstateres en overskridelse af den nationale garantimængde både i Spanien og i Grækenland eller kun i den ene af disse medlemsstater; i det foreliggende tilfælde kan der konstateres en overskridelse både i Grækenland og i Spanien; ifølge reglerne i artikel 6, litra a), i forordning (EF) nr. 1554/95 beregnes den mængde, hvormed den enkelte medlemsstats faktiske produktion overstiger den nationale garantimængde, som en procentdel af den pågældende medlemsstats nationale garantimængde, og målprisen reduceres med en procentsats svarende til halvdelen af overskridelsen;

i henhold til artikel 2, stk. 4, i forordning (EØF) nr. 1964/87 forhøjes støttebeløbet i hver medlemsstat, i hvilken den faktiske produktion overstiger den nationale garantimængde, såfremt visse betingelser er opfyldt; disse betingelser er ikke opfyldt for produktionsåret 1996/97;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

UDSTEDT FØLGENDE FORORDNING:

Artikel 1

1. For produktionsåret 1996/97 fastsættes den faktiske produktion af ikke-egreneret bomuld til 1 227 871 tons, heraf 927 650 tons for Grækenland og 300 221 tons for Spanien.

2. Det beløb, hvormed målprisen nedsættes for produktionsåret 1996/97, fastsættes til

- 9,886 ECU/100 kg for Grækenland

- 10,949 ECU/100 kg for Spanien.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juni 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 30. 6. 1995, s. 45.

(2) EFT nr. L 184 af 3. 7. 1987, s. 14.

(3) EFT nr. L 148 af 30. 6. 1995, s. 48.

(4) EFT nr. L 206 af 16. 8. 1996, s. 16.